**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

 **Օ Ր Ե Ն Ք Ը**

**«ՄԹՆՈԼՈՐՏԱՅԻՆ ՕԴԻ ՊԱՀՊԱՆՈՒԹՅԱՆ ՄԱՍԻՆ» ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

**Հոդված 1.** «Մթնոլորտային օդի պահպանության մասին» 1994 թվականի հոկտեմբերի 11-ի ՀՕ-121 օրենքի (այսուհետ՝ Օրենք) 4-րդ հոդվածի 1-ին մասի՝

1. 36-րդ կետից հետո լրացնել նոր՝ 37-րդ կետով հետևյալ բովանդակությամբ.

«37) **մթնոլորտի վրա տնտեսական գործունեության հետևանքով առաջացած ազդեցության գնահատում**` իրավաբանական և ֆիզիկական անձանց կողմից մթնոլորտային օդի պահպանության վերաբերյալ Հայաստանի Հանրապետության օրենսդրության խախտման հետևանքով մարդկանց առողջությանը, ինչպես նաև բնության և շրջակա միջավայրի այլ օբյեկտներին պատճառված բացասական ներգործության արժեքային գնահատում:».

1. 36-րդ կետում «:» կետադրական նշանը փոխարինել «.» կետադրական նշանով:

**Հոդված 2.** Օրենքի 5-րդ հոդվածի 1-ին մասի 2-րդ կետից հետո լրացնել նոր՝ 2.1–րդ կետով հետևյալ բովանդակությամբ.

«2.1) մթնոլորտի վրա տնտեսական գործունեության հետևանքով առաջացած ազդեցության գնահատման կարգի հաստատումը.»:

 **Հոդված 3.**Օրենքի 6-րդ հոդվածի 1-ին մասի 2-րդ կետից հետո լրացնել նոր կետով հետևյալ բովանդակությամբ.

«2.1) մթնոլորտի վրա տնտեսական գործունեության հետևանքով առաջացած ազդեցության գնահատման կարգի մշակումը.».

**Հոդված 4.** Օրենքի 11-րդ հոդվածի 2-րդ մասի 5-րդ կետը շարադրել նոր խմբագրությամբ.

«5) Հղկման աշխատանքներ կատարելիս բացառել մթնոլորտային օդ փոշու արտանետումները.:

**Հոդված 5.** Օրենքի 17-րդ հոդվածը լրացնել 3-րդ մասով հետևյալ բովանդակությամբ.

«3. Հատուկ սահմանված երթուղով և հատուկ հատկացված վայրեր շինարարական աղբի տեղափոխման նկատմամբ վերահսկողությունը իրականացնում են տեղական ինքնակառավարման մարմինները:».

**Հոդված 6.**  Օրենքի 21-րդ հոդվածի 1-ին մասի 11-րդ կետում «:» կենտադրական նշանը փոխարինել «.» կետադրական նշանով, և լրացնել նոր՝ 12-րդ կետով հետևյալ բովանդակությամբ.

«12) հատուցել սույն օրենքի 5-րդ հոդվածի 1-ին մասի 2.1-րդ կետով սահմանված կարգով գնահատված վնասը:»:

**Հոդված 7**. **Եզրափակիչ մաս և անցումային դրույթներ**

1. Սույն օրենքն ուժի մեջ է մտնում պաշտոնական հրապարակման օրվան հաջորդող տասներորդ օրը:

2. Սույն օրենքից բխող ենթաօրենսդրական նորմատիվ իրավական ակտերն ընդունվում են սույն օրենքն ուժի մեջ մտնելուց հետո` եռամսյա ժամկետում: